text: En blød u-vending
  21 januar 2011 kl. 15.33
  En tankbil, som kørte fast på en mark ved Kolding, fik hjælp af to kolleger - som også sad fast i den bløde mark.
  Den tysk indregistrerede tankvogn var åbenbart kommet på gale veje ved Dons Landevej nord for Kolding. Chaufføren forsøgte at lave en U-vending på den nærmeste mark - men sad efter 15-20 meter uhjælpeligt fast.
  En litauisk kollega kom til undsætning, men hans køretøj sank også for meget i den bløde jord. Også en tredie lastbil, som var hidkaldt, måtte opgive. 
  Hjælpeaktionen gav lidt gener for trafikken på Dons Landevej, som bl.a. forbinder motorvejen med Billund.
  